ArabovMK/tajik-wikipedia-corpus huggingface dataset:
Карим Мӯсо

Карим Мӯсо — рӯзноманигор, нависанда, узви Иттифоқи нависандагони Тоҷикистон Зиндагинома Карим Мӯсо 15 апрели соли 1952 дар деҳаи Нигноти ҷамоати деҳоти Рӯдакии ноҳияи Панҷакенти вилояти Суғд чашм ба олами ҳастӣ кушода, пас аз хатми мактаби миёнаи 13 зодгоҳаш дар рӯзномаи "Маориф ва маданият" ифои вазифа кардааст. Минбаъда дар рӯзномаҳои "Маданияти Тоҷикистон" ("Адабиёт ва санъат"), "Газетаи муаллимон" ("Омӯзгор") машғули фаъолияти рӯзноманигорӣ будааст. Солҳои 1982-1985 дар Ҷумҳурии Демократии Афғонистон тарҷумонӣ кардааст. Аз соли 1985 то январи 2010 дар Кумитаи телевизион ва радиои назди Ҳукумати Ҷумҳурии Тоҷикистон ба ҳайси муҳаррир, муҳаррири варзида, мудири шуъба ва ҷонишини сармуҳаррир ифои вазифа намудааст. Ҳоло сармуҳарририи ҳафтавори Кумитаи телевизион ва радиои назди Ҳукумати Ҷумҳурии Тоҷикистон – "Ҷаҳони паём"-ро бар уҳда дорад. Нигоштаҳояш дар саҳифаҳои матбуоти ҷумҳурӣ аз соли 1972 ба табъ мерасанд. Дар соҳаи очерку публитсистика таҷрибаи ғанӣ дорад. Симои адибон, ҳунармандон, рӯзноманигорон ва аҳли заҳматро ибратбахшу хотирнишин меофарад. Аз соли 2011 узви Иттифоқи нависандагони Тоҷикистон мебошад. Эҷодиёт Бори нахуст, соли 1999, як идда асарҳояш дар маҷмӯаи дастҷамъии "Чароғи маърифати Нигнот" ба табъ расидаанд. Маҷмӯаи очеркҳояш "Мардафкан" соли 2004, қиссаи ҳуҷҷатияш "Зевар" соли 2006 интишор ёфтаанд. Маҷмӯаи қиссаву очеркҳояш "Айём-ку бигзашт" соли 2010 ба чоп расидааст. Қиссаи мустанади таърихияш "Ҷабри таърих", ки аз рӯзгори нависандаи зиндаёд Ҷумъа Одина ҳикоят мекунад, соли 2013 ба табъ расидааст. Як силсила қиссаю очеркҳояш дар китобҳои дастҷамъии "Ғазали офтоб", "Гуфтугӯ бо худ", "То ҳаст оламе", "Бузургбонуи матбуоти тоҷикӣ" ва "Орифе аз зодгоҳи орифон" чоп шудаанд. Дар бораи Мирзо Турсунзода, Сотим Улуғзода, Файзулло Ансорӣ, Убайд Раҷаб, Мастон Шералӣ, Раҳмат Назрӣ ва дигар адибони тоҷик мақолаҳо навиштааст, ки дар маҷаллаю рӯзномаҳо чоп шудаанд. Ҷоизаҳо.
Карим Сангинов

Карим Сангинович Сангинов (18.12. 192314.09.1989) - роҳбарии факултетро (факултаи иқтисод ва идораи Донишгоҳи миллии Тоҷикистон) дар солҳои 1958-1959 ба уҳда доштанд. К.С.Сангинов Донишгоҳи омӯзгории Тошкандро хатм намудааст. Номзади илмҳои иқтисодӣ, дотсент, иштирокчии Ҷанги Бузурги Ватанӣ мебошад. Дар Донишкадаи омӯзгории ба номи Т.Г.Шевченко (ҳоло ДДОТ ба номи С.Айнӣ) таҳсил намудааст. Дар вазифаҳои муаллими калони Донишкадаи омӯзгории шаҳри Душанбе, дотсенти кафедра, проректори Донишгоҳи давлатии Тоҷикистон ба номи В.И.Ленин кор кардааст. Муаллифи бештар аз 40 асари илмӣ мебошад. Бо ордену медалҳои ҷангӣ ва нишони сарисинагии "Аълочии маорифи халқи Ҷумҳурии Тоҷикистон" мукофотонида шудааст.
Карим Қодиров

Карим Қодиров (Қодиров Карим Собирович; зод. 5 марти 1940, ноҳияи Муъминобод, вилояти Кӯлоб, ҶШС Тоҷикистон) — таърихшинос, доктори илмҳои таърих, узви Иттифоқи журналистони Тоҷикистон. Зиндагинома Техникуми полиграфии Рига ва факултаи таърихи Донишгоҳи давлатии Ленинобод хатм кардааст. Ношир ва директори матбаъаи ноҳияи Ҳисор, мудири матбааи КМ ПК Тоҷикистон, директори генералии ҶС "БоржомаУпаковка" шуда кор кардааст. Аз 27 майи соли вакили Маҷлиси намояндагон (интихоботи миёндавраӣ) аз ҳавзаи 4-уми ноҳияи Сино. Аз ҷониби ҲКТ пешбарӣ шуда, аз ҷониби ҲХДТ дастгирӣ шудааст. (Номзад аз ҲДТ ва ҲНИТ А.Соҳибназаров пирӯз шуд) 1. Узви фраксияи Ҳизби коммунисти Тоҷикистон дар Маҷлиси намояндагон. Котиби якуми ккумитиаҳи ҳизбии ноҳияи Сино. Муовини раиси Кумитаи Маҷлиси намояндагони Маҷлиси Олии Ҷумҳурии Тоҷикистон оид ба сохтмони давлатӣ ва худидоракунии маҳаллӣ. Ҷоизаҳо.
Карим Эл-Карам

Карим Хавиер Эл Карам Антон — ҳунарпешаи амрикоӣ, ки 2 ноябри соли 1987 дар Ню-Йорк дар оилаи бисёрфарҳанга таваллуд шудааст - модараш испанӣ ва падари ӯ мисрӣ аст. Ҳамчун актёр, вай дар Аврупо, ИМА ва Амрикои Лотинӣ маъруф аст, ки пеш аз ҳама дар силсилафилмҳои ин кишварҳо, аз қабили Физика ё химия, Маликаи Ҷануб ва филмҳое чун Барои бадкорон сулҳ нест ҳунарнамоӣ намудааст. Зиндагинома Карим Эл-Карам дар Бруклини Ню-Йорк, аз модари испанӣ ва падари мисрӣ таваллуд шудааст. Вақте ки ӯ яксола буд, бо оилааш ба Испания кӯчид. Фаъолият Эл-Карам дар, ҳунарпешагиро омӯхт ва фаъолияти ҳирфаии касбияшро соли 2008 бо нақши Исаак дар силсилафилми телевизионии испониёӣ Физика ё химия оғоз кард 1. Вай инчунин ситораи меҳмон дар барномаи телевизионии буд. Дар 2011 ӯ дар ва 3 дар теленовелаи Муҳаммад, писари Фотима Мансурро бозӣ кардааст 2. Эл-Карам инчунин дар филми соли 2011 нақш офаридааст, ки онро Энрике Урбизу таҳия кардааст. Барандаи шаш ҷоизаи гардид 3. Соли 2012 Карим дар намоиши телевизионии барои нақш дошт. Соли 2014 ӯ дар шоу-барномаи телевизионии барои Камолро бозӣ кардааст. Соли 2018 Карим дар филми нақши иловагӣ дошт ва дар зоҳир шуд. Филмнома Телевизион Филм.
Оқохони IV

– доктори фахрии Донишгоҳи Ҳарвард доктори фахрии Донишгоҳи Кембриҷ Шоҳ Карим ал-Ҳусайнӣ Оқохони (декабр 1936 1 2 3,, 4 — 4 феврал 2025 5, Лиссабон 5) — 49-умин имоми шиъиёни исмоилии низорӣ буд, ки пас аз бобояш Султон Муҳаммадшоҳ Оқохони дар 11 июли соли 1957 дар 20-солагӣ пешвои рӯҳонии исмоъилиёни ҷаҳон шуд. Вай чиҳилу нуҳумин имоми исмоилиёни низорӣ буд. Зиндагинома Шоҳ Карим ал-Ҳусайнӣ 13 декабри соли 1936 дар Женеви Швейсария дар хонаводаи Шоҳзода Алӣ Салмонхон ва бону Тоҷуддавла Алихон зода шудааст. Ӯ 49-умин имоми шиъаёни исмоилӣ аст, ки пас аз падарбузургаш Султон Муҳаммадшоҳ Оқохон, дар 20-солагӣ ва дар 11 июли 1957 ба имомат расид. Вай донишомӯхтаи Донишгоҳи Ҳорворд дар риштаи таърихи ислом аст 9. Оқохон яке аз сарватмандтарин мусалмонони ҷаҳон аст ва ҳамакнун 32-умин фарди сарватманди Ингилистон ба шумор меравад. Вай сармояи зиёдеро дар нуқоти фақир ва дурафтодаи дунё харҷ карда ва мекунад. Ҳамчунин талош дорад, то чеҳраи ғайри хушунатомез аз исломро ба маърази диди ҷаҳониён бигузорад. Ӯ ҳамчунин сарвати худро барои тарвиҷи иқтисоди худпойдор дар кишварҳои дар ҳоли тавсиа харҷ мекунад 9. Оқохони дар ҷавонӣ варзишкор буд ва дар риштаи эски (лыжный спорт) маҳорати хоссе дошт ва дар олимпиёди зимистонии соли 1964 дар Утриш (Австрия) ба намояндагӣ аз Эрон дар се ришта: эскии суръат, морпеч ва морпечи бузург ширкат кард. Ӯ яке аз чаҳор варзишкори эронии ширкаткунанда дар ин олимпиёд буд 9. Оқохони муддате ҳам масъули кумакҳои кишоварзии Созмони Милали Муттаҳид будааст 9. Ӯ поягузори Муассисаи мутолеоти исмоилӣ, Маркази ҷаҳонии касратгароӣ (плюрализм), Донишгоҳи Осиёи Миёна ва Донишгоҳи Оқохон мебошад. Ва ҳамчунин молики "Шабакаи тавсиаи Оқохон" аст. Фаъолияти шабакаи ӯ дар кишварҳои ҷаҳони севвум аз ҷумла Тоҷикистон аст 9. Оқохон чаҳор фарзанд дорад: Заҳро Оқохон, Раҳим Оқохон ва Ҳусейн Оқохон аз Бегим Салима Оқохон ва Алӣ Муҳаммад Оқохон аз Бегим Инора Оқохон 10. Оқохони солҳои 1995, 1998 ва 2008 ба Вилояти Мухтори Кӯҳистони Бадахшон омада буд. Барномаи рушди -ро дар ин минтақа бунёд кард. Аз соли 2000 дар ҳамкорӣ бо Ҳукумати Тоҷикистон, Донишгоҳи Осиёи Марказиро ташкил додааст. 11 Унвону ҷоизаҳо Ӯ то кунун аз кишварҳои гуногуни қораи Осиё, Африқо ва Амрико ҷоизаҳои зиёдеро сазовор шудаанд. Соли 1998 дар Тоҷикистон ва бо Ордени Дӯстӣ сарфароз гардидааст.
Карима Ҳакимова

Карима Ҳакимова (Ҳакимова Карима Муқимовна, 1 январи соли 1967, ш. Исфара, ҶШС Тоҷикистон, ИҶШС) — табиб, арбоби давлатии тоҷик, вакили Маҷлиси миллии Маҷлиси Олии Ҷумҳурии Тоҷикистон. Зиндагинома Мукофот.
Каримағаш

Каримағаш Керімағаш) — деҳа дар вилояти Алмаатои Қазоқистон. Дар ноҳияи Панфилов ҷойгир аст. Дар соли 2009 206 нафар аҳолӣ дошт.
Карим Ҳайдаров

Карим Ҳайдарович Ҳайдаров (9 майи соли июли соли 2021) — доктори илми тиб, профессор. Академики АИ ҶШС Тоҷикистон, Ихтироъкори шоистаи ҶШС Тоҷикистон. Дорандаи Ҷоизаи Шӯрои Вазирони ҶШС Тоҷикистон, Ҷоизаи ба номи С.У.Умарови АИ Тоҷикистон. Зиндагинома Карим Ҳайдарович Ҳайдаров Донишгоҳи давлатии тиббии Тоҷикистон ба номи Абӯалӣ Ибни Синоро ба поён расондааст, ихтисос – "химияи фармасевтӣ". Мудири шуъбаи биофармакология, мудири озмоишгоҳи фармакологияи Институти химияи ба номи В.И.Никитини АИ Тоҷикистон (2005- то имрӯз). Раиси Кумитаи фармакологии Вазорати тандурустии ҶТ. Ҳамзамон солиён дар кафедраи фармакологияи Донишгоҳи давлатии тиббии Тоҷикистон ба номи Абӯалӣ Ибни Сино ба сифати ассистент ва профессор сабақ додааст. Самтҳои асосии таҳқиқоташ ба ҷустуҷӯ ва таҳияи доруҳои нав дар асоси синтези химиявӣ ва рустаниҳои доругии Тоҷикистон бахшида шудаанд. Ҳамроҳи кормандонаш ба саноати тиббӣ доруҳои "Триакантин", "Карбатин", "Равғани ангат"-ро, ки бо тарзи нав ҳосил карда шудаанд, тавсия додааст. Доруҳои ба даст овардааш "Тимогар" ва "Тимотсин" барои муолиҷаи бемориҳои ҷигар, роҳи меъдаю рӯдаҳо, узвҳои такягоҳ, ҳангоми беҳолати ҷисмонӣ истифода мегарданд. Асосгузори мактаби фармакологҳо дар соҳаи синтези химиявӣ ва пайвастҳои табиӣ мебошад. Соҳиби беш аз 370 таълифоти илмӣ, 80 навоварӣ ва кашфиёт аст. Дар бисёр симпозиуму конфаронси байналмилалӣ иштирок ва маърӯза кардааст. Осор Адабиёт Ҷоизаҳо.
Карим Иброҳимов

Карим Ризоевич Иброҳимов (06.03.1920 - 1991, шаҳри Хуҷанд) — ходими ҳизбӣ ва давлатӣ, номзади илмҳои таърих, дотсент. Карим Ризоевич Иброҳимов Донишкадаи давлатии омӯзгории Ленинобод ба номи С.М.Киров ва Мактаби олии ҳизбии КМ ҲКИШ-ро хатм кардааст. Омӯзгор, мудири қисми таълими мактаби миёнаи н. Пролетар, хидмат дар сафи Артиши Сурх, дастурдеҳи шуъбаи ҳарбии КМ ҲК Тоҷикистон, котиби кумитаи ҳизбии ш. Сталинобод, котиби якуми кумитаи ҳизбии н. Фархор, котиби кумитаи ҳизбии вилояти Кӯлоб, котиби якуми кумитаи ҳизбии н. Сталинобод, роҳбари гурӯҳи лектории шуъбаи таблиғот ва ташвиқоти КМ ҲК Тоҷикистон, дастурдеҳи шуъбаи мақомоти ҳизбии КМ ҲКИШ оид ба ҷумҳуриҳои иттифоқӣ, котиби кумитаи ҳизбии вилояти Ленинобод, котиби кумитаи ҳизбӣ дар раёсати ҳудудӣ-истеҳсолии колхозу совхозҳои Ӯротеппа, ректори Донишкадаи давлатии омӯзгории Ленинобод ба номи С.М.Киров, сармуаллим, дотсенти кафедраи таърихи ҲКИШ-и Донишкадаи давлатии омӯзгории Ленинобод ба номи С.М.Киров. Муаллифи бештар аз 20 асари илмӣ оид ба масъалаҳои интернатсионализми сотсиалистӣ. Вакили Шӯрои Олии ҶШС Тоҷикистон (даъватҳои 3-5). Бо 2 ордени "Нишони Фахрӣ", медалҳо ва ифтихорномаҳо мукофотонида шудааст.
Карим Қосимов

Карим Қосимов (1938, д. Ӯзбекқишлоқ, ноҳияи Ҷаббор Расулов, вилояти Суғд) — сароянда, оҳангсоз-таронасаро, Ҳунарпешаи халқии ҶШС Тоҷикистон, Аълочии маданияти СССР. Зиндагинома Карим Қосимов фориғуттаҳсили шуъбаи сарояндагии омӯзишгоҳи мусиқии Хуҷанд, факултаи забон ва адабиёти Донишгоҳи омӯзгории Душанбе буда, фаъолияти эҷодию иҷроияшро дар Театри опера ва балети ба номи С. Айнӣ оғоз намуда, сониян ба сифати сарояндаи театри драмавию мусиқии ноҳияи Ҷаббор Расулов, сарояндаи дастаи консертии Театри давлатии академии опера ва балети ба номи Садриддин Айнӣ 1975-1978) ҳунарнамоӣ кардааст. Карим Қосимов аз соли 1978 фаъолияти иҷроияшро дар ансамбли шашмақомхонони Кумитаи давлатии радиошунавонӣ ва телевизиони ҶШС Тоҷикистон идома дода, таҳти сарварии донандагони санъати мақом Аҳмад Бобоқулов, Боймуҳаммад Ниёзов ва диг. асосҳои иҷроии ин шоҳкории шеърию мусиқиро фаро гирифта, дар сабти дастаҷамъӣ, иҷрои таронаҳои "Ироқи Бухоро", "Насруллоӣ", "Муғулчаи Бузург", "Насри Ушшоқ", "Соқиномаи Савти Наво", "Қашқарчаи Савти Наво", "Насри Баёт", "Ушшоқи Самарқанд", "Уфари Савти Сабо", "Соқиномаи Рок", "Муноҷот" ва ғ. маҳорати иҷроӣ ба харҷ додааст. Карим Қосимов инчунин муаллифи зиёда аз 200 сурудҳои гуногунмавзӯъ буда, махсусан сурудҳои "Пазмони туам", "Луъбати Искодарӣ", "Ошиқам", Биё, эй ҷон", "Қомати дилҷӯи кист", "Сарвқади дилрабо", "Гулшани Ҳисор", "Қурбони ту гардам", "Ранҷи сухан" ва ғ. дар санъати мусиқии муосири тоҷик нақши хоса доранд. Карим Қосимов алҳол сарварии дастаи мақомсароёни ноҳияи Ҷаббор Расуловро вилояти Суғд ба уҳда дошта, дар рушду тарғиби анъаноти иҷроии мақом ва мақомсароӣ тарбияи сулолаи нави сарояндагони ҷавон (О. Неъматов, Н. Турсунов, Б. Толибов, А. Мадаминов ва диг.)дониш ва малакаи иҷроияшро ба харҷ медиҳад. Карим Қосимов барои хидматҳои шоистааш дар тарғиб, рушди мусиқии тоҷик бо ифтихорномаҳои Ҳукумати ҶШС Тоҷикистон сарвароз гардидааст. 1 Адабиёт Ҳамчунин нигаред.
Каримии Самарқандӣ

Баҳоуддин Каримии Самарқандӣ (1;? — қарни) — шоир и форс-тоҷики аҳли Самарқанд. Зиндагинома Шахси таҳсилдида, донишманди фозилу муътабари Самарқанд будааст, вале дар синни камолот ба сабаби касодии бозори шеъру адаб маҷбур шуд ба шаҳрҳои дигари Мовароуннаҳру Хуросон сафар кунад. Аз эҷодиёти ӯ дар манбаъҳои адабӣ (мас. "Лубобу-л-албоб"-и Авфӣ) рубоиҳо, қасидаҳо, қитъаҳо сабт гардидаанд. Дар ашъораш масъалаҳои ахлоқ ва ҳикмату андарзро матраҳ кардааст. Намунаҳое аз ашъори ӯ: Тафаккур аз пайи маънӣ ҳаме чунон бояд, Ки аз масоми дилу дида, ҷӯйи хун зояд. Шитоб, нек наёяд диранг бар дари назм, Ҳар он чи зуд бигӯянд, дер кай пояд? Эй зада новаки мижгон зи камони абру, Бар диле, к-ӯ сипари сабр фиканд аз ҳар сӯ. Чун саҳар наргиси пурсеҳри ту шуд тирандоз, Субҳи савдои ту дар теғ задан кард ғулӯ. Ҳама шаб то саҳар аз ғамзаи сеҳрангезат Чашми ахтаршумарам карда ба хушборӣ хӯ. Дар ҳавои ту чу ман заррасифат бисёранд, Офтобе чу рухат бар фалаки хубӣ ку? Дилбарӣ аз сари зулфайни ту равнақҳо ёфт, Ҳамчу аз хидмати махдуми ҷаҳон иззу улу.
Саъдӣ Каримзода

1. Донишгоҳи аграрии Тоҷикистон Каримзода Саъдӣ Ғафор (то 13 марти соли 2017 — Каримов Саъди Гафорович августи 1969, Душанбе, ҶШС Тоҷикистон, ИҶШС) — номзади илмҳои биология, ходими давлатӣ. Вазири кишоварзии Ҷумҳурии Тоҷикистон. Бо Фармони Президенти Ҷумҳурии Тоҷикистон 213 аз 23 июли соли 2021 бо медали "Хизмати Шоиста" сарфароз гардонида шудааст. Зиндагинома Каримзода Саъдӣ Ғафор 12 августи 1969 дар шаҳри Душанбеи Ҷумҳурии Тоҷикистон дар оилаи хидматчӣ таваллуд шудааст. Соли 1986 мактаби миёнаи 30-и шаҳри Душанберо хатм намуда, худи ҳамон сол ба Донишгоҳи аграрии Тоҷикистон дохил шудааст. Аз соли 1988 то соли 1989 дар Артиши Шӯравӣ хидмат кардааст. Баъди хатми донишгоҳ соли 1992 таҳсилро ба шуъбаи аспирантураи Академияи илмҳои Ҷумҳурии Тоҷикистон идома дода, онро соли 1995 хатм намудааст. Пас аз хатми аспирантура то соли 1998 дар Институти физиологияи рустаниҳо ва генетикаи Академияи илмҳои Ҷумҳурии Тоҷикистон ба ҳайси ходими хурди илмӣ фаъолият намуда, рисолаи номзадиашро дифоъ ва сазовори унвони номзади илмҳои биологӣ гаштааст. Соли 2024, Академия идоракунии давлатии назди Президенти Ҷумҳурии Тоҷикистон - ро бо ихтисоси "менеҷменти сиёсӣ" хатм намудааст. Оила Падараш — Каримов Ғафор (10 июли соли 1941 санаи вафот 7 марти 2015), номзади илмҳои химия, дотсент, мудири кафедраи кимиёи Донишгоҳи аграрии Тоҷикистон ба номи Шириншоҳ Шоҳтемур. 1 Модараш — Мирзоева Идоятхон (13 июни соли 1950) ба ҳайси омӯзгори синфҳои ибтидоӣ (солҳои 1976 - 2017) Мактаби таҳсилоти миёнаи умумии 42, ш. Душанбе, Ҷумҳурии Тоҷикистон фаъолият намудааст. Оиладор ва соҳиби 3 фарзанд аст. Корнома.
Назрулло Каримов

Каримов Назрулло Салимович (зод. 15 сентябр 1976, Советобод, ноҳияи Ҳамадонӣ) — забоншинос, муаллими калон, номзади илмҳои филология. Зиндагинома Назрулло Каримов 15 сентябри соли 1976 дар деҳаи Советободи ноҳияи Москва ба дунё омадааст. Дар соли 2000-ум факултети филологияи тоҷики Донишгоҳи Давлатии милии Тоҷикистонро хатм кардааст. Корнома Соли 2000 муҳаққиқ-коромӯзи кафедраи забони муосири ДМТ, аспиранти шуъбаи ғоибона, солҳои ба сифати мушовири ноиби аввали ректори ДМТ фаъолият намудааст. Аз соли 2007 ба сифати муаллими калони кафедраи забони тоҷикӣ барои ихтисосҳои ғайрифилологии Донишгоҳи миллии Тоҷикистон ба фаъолият шурӯъ намудааст 1. Рисолаи номзадияшро таҳти унвони "Хусусиятҳои луғавию маъноии забони ғазалиёти Лоҳутӣ" соли 2013 ҳимоя намудааст. Муаллифи зиёда аз 20 асару мақолаҳои илмӣ-методӣ ва оммавӣ мебошад. Осор.
Маҳмадраҳим Каримов

Каримов Маҳмадраҳим — вакили Маҷлиси намояндагони Маҷлиси Олии Ҷумҳурии Тоҷикистон даъвати Зиндагинома Каримов Маҳмадраҳим соли 1953 дар деҳаи Мундоқи ноҳияи Данғара дар оилаи зиёӣ ба дунё омадааст. Соли 1969 пас аз хатми мактаби миёнаи рақами 11-и ноҳияи мазкур ба факултаи сохтмони Донишгоҳи техникии Тоҷикистон дохил шуда, онро соли 1975 бо ихтисоси муҳандиси сохтмон ба итмом расондааст. Сипас, соли 2004 Донишкадаи давлатии санъати Тоҷикистон ба номи Мирзо Турсунзодаро бо ихтисоси режиссёр хатм кардааст. Узви Маҷлиси миллии Маҷлиси Олии Ҷумҳурии Тоҷикистон, узви Иттифоқи нависандагони Тоҷикистон, номзади илми меъморӣ мебошад 1. Фаъолияти кории Маҳмадраҳим Каримов соли 1969 аз муаллими мактаби миёнаи рақами 11-и ноҳияи Данғара оғоз ёфта, сипас, аз соли 1975 ба сифати муҳандис, сардори қитъаи сохтмонии туннели ирригатсионии Данғара, сардори идораи таъмиру сохтмони ноҳияи Данғара кор кардааст. Солҳои ба ҳайси муовини раиси ноҳияи Данғара, муовини аввали раиси Корпоратсияи ҷумҳуриявии "Маводи сохтмон", директори генералии КВД "Тоҷиксемент" ифои вазифа намудааст. Барои хидматҳояш бо ордени "Шараф" (соли 1999) сарфароз гаштааст. Эҷодиёт Нигаред низ Вакили Маҷлиси намояндагони Маҷлиси Олии Ҷумҳурии Тоҷикистон Эзоҳ Пайвандҳо МАЪЛУМОТНОМА ДАР БОРАИ ВАКИЛОНИ МАҶЛИСИ НАМОЯНДАГОН.
Ҳилол Каримов

Ҳилол Каримов (Каримов Ҳилол Каримович майи 1908, ноҳияи Конибодом — 1985) — забоншинос, профессор, Ходими шоистаи илми Тоҷикистон. Зиндагинома Ҳилол Каримов 15 майи соли 1908 дар шаҳри Конибодом дар оилаи деҳқон ба дунё омадааст. Собиқадори маорифи халқи ҶШС Тоҷикистон, соли профессори Донишгоҳи давлатии Тоҷикистон (ҳоло Донишгоҳи миллии Тоҷикистон), Ходими хизматнишондодаи илми ҶШС Тоҷикистон, Аълочии маорифи халқи СССР. Дар факултаи шарқшиносии Донишгоҳи давлатии Осиёи Миёна се сол (то соли 1932) хондааст. Шуъбаи тайёрӣ, баъд худи аспирантураи Институти марказии татқиқоти илмии педагогии миллатҳои РСФС-ро хатм кард. Фаъолияти корӣ Солҳои референти комиссари маорифи халқи ҶШС Тоҷикистон, ходими илмии Институти тадқиқоти илмии мактабҳо буд. Солҳои дар сафи Артиш хидмат кардаву дар ҷабаҳоти ҷангӣ зидди гитлерчиён ҷангидааст. Солҳои ҷонишини вазири корҳои хориҷии ҶШС Тоҷикистон будааст. Соли 1951 кори дипломатиро ба кори омӯзгорӣ иваз кард ва ба Донишгоҳи давлатии Тоҷикистон ба кор омад. Ҳамзамон директори ИТИИП буд. Аз соли 1961 мудири кафедраи забони форсии Донишгоҳи давлатии Тоҷикистон таъйин гардид. Ҳилол Каримов муаллифи чандин китобҳои дарсӣ ва мақолаҳои илмӣ, аз он ҷумла китоби "Алифбо" буд, ки аз 1933 47 маротиба нашр шудааст, ҳамчунин муаллифи "Забони форсӣ" (барои синфҳои 5-6-и мактабҳои миёна) буд. Баъзе бобҳои китоби "Грамматикаи забони адабии ҳозираи тоҷик"-ро навишта, дар тартиб додану таҳрири як қатор луғатҳо иштирок кардааст. Вакили Шӯрои Олии ҶШС Тоҷикистон (даъвати 2), вакили анҷумани 2 умумииттифоқии муаллимон буд. Даргузашт Ҳилол Каримов соли 1985 дар синни 77-солагӣ аз олам гузашт. Ҷоизаҳо Бо 2 ордени "Нишони фахрӣ", чандин медал ва Грамотаҳои Президиуми Совети Олии ҶШС Тоҷикистон мукофотонида шудааст.
Мӯсо Каримов

Мӯсо Бобишоевич Каримов (20.11.1966, деҳаи Дашти Мирзои ноҳияи Файзобод), номзади илмҳои педагогӣ, дотсент. профессор. "Аълочии маорифи Тоҷикистон". Зиндагинома Солҳои 1987–1992 дар факултети таърихи Донишкадаи давлатии омӯзгории ш. Душанбе ба номи Т. Г. Шевченко таҳсил намудааст. Солҳои 1992–1994 муаллими фанни таърих ва ҷомеашиносии мактаби таҳсилоти миёнаи умумии 19 ноҳияи Фирдавсии ш. Душанбе, 1994–1998 аспирант, 1998–2002 ассистенти кафедраи педагогикаи Донишгоҳи давлатии омӯзгории Тоҷикистон ба номи Қ. Ҷӯраев буд. Аз соли 2002 то имрӯз ҳамчун мудири кафедраи методикаи таълими таърих ва ҳуқуқи Донишгоҳи давлатии омӯзгории Тоҷикистон ба номи Садриддин Айнӣ кор мекунад. Муаллифи зиёда аз 35 мақолаҳои илмӣ ва илмию оммавӣ мебошад. Мавзӯи тадқиқоти ӯро масъалаҳои инкишофи низоми маорифи ноҳияҳои тобеи ҷумҳурии Тоҷикистон ва рушди низоми маориф дар замони соҳибистиқлолӣ ташкил медиҳанд. Бо нишони сарисинагии "Аълочии маорифи Тоҷикистон" қадр карда шудааст. Фаъолияти илмӣ Муаллифи зиёда аз 7 асари илмӣ, 4 китоби дарсӣ, 6 дастури методӣ ва 70 мақолаи илмию оммавӣ мебошад. Мавзӯи тадқиқоти ӯро масъалаҳои инкишофи низоми маорифи ноҳияҳои тобеи ҷумҳурии Тоҷикистон ва рушди низоми маориф дар замони истиқлолият ташкил медиҳанд. Осор.
Темур Каримов

Темур Каримов (03.02.1928, шаҳри Хуҷанд – ваф. 28.07.1989, шаҳри Душанбе), муаррихи тоҷик, доктори илмҳои таърих, профессор. Зиндагинома Темур Каримов солҳои 1941–1946 донишҷӯи факултети таъриху филологияи Донишкадаи давлатии омӯзгории шаҳри Ленинобод, 1946–1947 мудири қисми илмии Омӯзишгоҳи омӯзгории шаҳри Уротеппа, 1947–1948 инспектори шуъбаи мактабҳои маорифи халқи вилояти Ленинобод, 1948–1964 муаллим, муаллими калон, муовини декани факултети таъриху филологияи Донишгоҳи давлатии Тоҷикистон ба номи В.И.Ленин, 1964– 1972 мудири кафедраи таърихи ҲКИШ ва коммунизми илмии Донишкадаи давлатии омӯзгории шаҳри Кӯлоб, 1972–1977 профессори кафедраи таърихи ҲКИШ, 1977–1982 мудири кафедраи таърихи ҲКИШ, 1982–1989 профессори кафедраи номбурдаи Донишкадаи давлатии омӯзгории шаҳри Душанбе ба номи Т. Г. Шевченко буд. Муаллифи зиёда аз 10 асар ва 150 мақолаҳои илмӣ ва илмию оммавӣ аст. Оид ба барпо ва мустаҳкам кардани ҳокимияти шӯравӣ дар Тоҷикистони Шимолӣ корҳои илмӣ бурдааст. Бо медали "Барои меҳнати шоён, ба муносибати 100 солагии рӯзи таваллуди В.И. Ленин" ва ифтихорномаҳои Президиуми Шӯрои Олии ҶШС Тоҷикистон қадр карда шудааст. Осор.
Ҷамшед Каримов

Ҷамшед Каримов (Ҷамшед Ҳилолович Каримов август 1940 (1940-08-04), Душанбе, ҶШС Тоҷикистон) — иқтисодшинос, ходими давлатии тоҷик. Сарвазири Тоҷикистон 1. Доктори илмҳои иқтисод, профессор. Узви вобастаи Академияи илмҳои ҶТ. Профессори ифтихории Институти тадқиқотҳои байналмилалии муқоисавии Пекин.
Нусратулло Каримов

Нусратулло Каримович Каримов (2.01.1934, шаҳри Душанбе), номзади илмҳои техникӣ, профессор. Зиндагинома Соли 1953 Техникуми матоъбофии шаҳри Душанберо хатм намудааст. Солҳои 1954–1959 донишҷӯи факултети физика-математикаи Донишкадаи давлатии омӯзгории шаҳри Душанбе ба номи Т.Г. Шевченко, 1959–1967 ассистент, 1967–1969 муаллими калони кафедраи асосҳои истеҳсолоти донишкадаи номбурда, 1969–1972 аспиранти Институти илмӣ-тадқиқотии хоҷагии қишлоқ, 1972–1974 ходими калони илмии институти мазкур, 1974–1975 муаллими калони кафедраи асосҳои истеҳсолот, 1975–1988 мудири кафедраи фанҳои умумитехникӣ, 1988–1993 дотсенти кафедраи номбурдаи Донишгоҳи давлатии омӯзгории шаҳри Душанбе ба номи Қ. Ҷӯраев буд. Ҳамзамон, солҳои 1979–1991 раиси Ҷамъияти умумииттифоқии ихтироъкорони донишкадаи омӯзгории пойтахт буд. Солҳои 1993–2008 ҳамчун мудири кафедраи технология ва мошиншиносии Донишгоҳи давлатии омӯзгории Тоҷикистон ба номи Садриддин Айнӣ кор кардааст. Аз соли 2002 то ба имрӯз профессори кафедари мазкур аст. Муаллифи як рисолаи илмӣ, 6 дастури таълимӣ ва зиёда аз 70 мақолаҳои илмию методӣ мебошад. Инчунин дорои 3 ихтироот ва 2 патент барои истеҳсолот мебошад. Мавзӯи корҳои илмию тадқиқотияшро масъалаҳои ихтирооти масолеҳи конструксионии ба соиш тобовари антифриксионӣ ва антикоррозионӣ ташкил медиҳад. Бо роҳбарии ӯ 3 нафар рисолаҳои номзадӣ дифоъ кардаанд. Дар конференсияҳои мухталифи илмӣ-амалии ҷумҳуриявӣ ва байналмилалӣ, аз ҷумла дар шаҳрҳои Армавир, Даргобич, Кривой-Роги (ҶШС Украина), Мозар (ҶШС Беларус), Вилнус бо маърӯзаҳо баромад кардааст. Давоми 8 сол аъзои Шӯрои илмию методии Вазорати маорифи ИҶШС буд. Барои хидматҳояш бо нишони сарисинагии "Аълочии маорифи халқи Тоҷикистон", унвони "Корманди шоистаи Тоҷикистон", ифтихорномаҳои Вазорати маорифи ИҶШС, Вазорати мактабҳои олӣ ва махсуси ИҶШС ва Вазорати маорифи Ҷумҳурии Тоҷикистон сарфароз карда шудааст. Осор.